OpenLLM-France/wikimedia huggingface dataset:
# Twilight of Honor

Twilight of Honor és una pel·lícula estatunidenca dirigida per Boris Sagal, estrenada el 1963.

## Argument

Al novell advocat David Mitchell se li adjudica la defensa de Ben Brown, a qui les autoritats de Durango acusen d'haver assassinat Cole Clinton, un alt dirigent de la ciutat mexicana. Les irregularitats detectades al plec de càrrecs contra el seu client fan que Mitchell es decideixi a lluitar agosaradament per demostrar la innocència de Ben.

## Repartiment

* Richard Chamberlain: David Mitchell
* Nick Adams: Ben Brown
* Claude Rains: Art Harper
* Joan Blackman: Susan Harper
* James Gregory: Norris Bixby
* Joey Heatherton: Laura Mae Brown
* Pat Buttram: Cole Clinton
* George Mitchell: procurador general Paul Farish
* Linda Evans: Alice Clinton
* Jeanette Nolan: Amy Clinton
* Edgar Stehli: Jutge James Tucker
* Donald Barry: Judson Elliot
* Chubby Johnson (No surt als crèdits): Gannon

## Premis i nominacions
### Nominacions

* 1964: Oscar al millor actor secundari per Nick Adams
* 1964: Oscar a la millor direcció artística per George W. Davis, Paul Groesse, Henry Grace i Hugh Hunt

## Referències

* ↑ «Twilight of Honor». The New York Times.
# Fratricidi

Un fratricidi és l'homicidi o l'assassinat d'un germà. En la història i en la ficció hi ha molts fratricidis famosos, els motors principals són la gelosia de l'amor dels pares o de l'èxit d'un familiar pròxim, la venjança per un amor frustrat o una injustícia de la infantesa, el desig d'heretar o assumir el poder (especialment en el cas de la mort dels primogènits), prevenir línies successòries que poden ser un perill potencial o bé fruit d'una malaltia mental. En el cas d'una morta se sol parlar de sororicidi i en aquest cas cal sumar els anomenats crims d'honor com a detonant.
Alguns fratricides cèlebres:
* Claudi, que mata el pare de Hamlet
* Caín, que mata Abel
* La lluita entre Ròmul i Rem
* El déu Seth, que mata Osiris
* Berenguer Ramon II, dit el fratricida, assassinà Ramon Berenguer II, dit el cap d'estopes.
* Mehmet II
* Alfons VI de Lleó (llegendari)
* Joan Carles I d'Espanya, que matà Alfons de Borbó

## Vegeu també

* Parricidi
* Filicidi
* Infanticidi
# Francesc Armet de Castellví

Francesc Armet de Castellví (Terrassa, 5 de novembre de 1892 - Madrid, 23 de març de 1973), també conegut amb el sobrenom de Pacan o Pakan, fou un futbolista català dels anys 1910 i 1920.

## Trajectòria

Francesc Armet nasqué en el si d'una família de l'aristocràcia catalana. Juntament amb els seus germans Joan i Jordi formà una de les nissagues de futbolistes més destacades dels inicis del segle xx a Catalunya.
Començà a practicar el futbol al Aquiles Club de Madrid i quan arribà a Barcelona ingressà a l'Universitary SC. El 1912 ingressà al FC Barcelona i el 1913 al RCD Espanyol. A l'Espanyol jugà durant set temporades, formant una brillant línia defensiva al costat de Ricard Zamora (porter) i Amadeo Puig. El 1916 fou escollit capità de l'equip. Tant a l'Universitary com a l'Espanyol coincidí amb els seus germans.
Disputà dues finals de la Copa d'Espanya, la primera l'any 1912 defensant els colors del FC Barcelona. Pacan guanyà la final en derrotar la Gimnàstica de Madrid. La segona la disputà l'any 1915, aquest cop amb l'Espanyol, però la perdé enfront l'Athletic Club, a Irun, per 5 gols a 0.
Com a anècdota cal destacar que fou un dels responsables que impulsà Ricard Zamora a iniciar-se en la pràctica del futbol.
Jugà amb la selecció catalana de futbol, amb la qual guanyà la Copa Príncep d'Astúries de futbol.
L'any 1919, el futbol català intentà organitzar un partit d'homenatge a Francesc Armet, que finalment no se celebrà per discrepàncies entre els clubs.
Un cop retirat, encara va jugar algun partit amistós al començar la temporada 1923-24.

## Palmarès
### FC Barcelona

* Copa d'Espanya: 1912
* Copa dels Pirineus: 1912

### RCD Espanyol

* Campionat de Catalunya: 1914-15, 1917-18

### Catalunya

* Copa Príncep d'Astúries de futbol: 1916

## Referències

* 1 2 3 4 PAKÁN Armet hallofameperico
* ↑ Necrològiques La Vanguardia, 24 març 1973, pàg.34
* ↑ Palmarium (Sant Feliu de Guíxols, 1922-1926), 19/11/1922
* ↑ El foot-ball en Reus Mundo Deportivo, 21 juliol de 1910
* ↑ Notas varias Mundo Deportivo, 29 febrer de 1912
* ↑ ...debutó Pacan Armet... Mundo Deportivo, 13 març de 1913
* ↑ El Partido Mundo Deportivo, 12 abril de 1915
* ↑ En el RCD Español Mundo Deportivo, 10 octubre de 1916
* ↑ La eterna discusión... Mundo Deportivo, 16 maig de 2004
* ↑ El Centro Católico Mundo Deportivo, 29 maig de 1983
* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* ↑ La Copa Príncipe de Asturias Mundo Deportivo, 15 maig de 1916
* ↑ Copa Príncipe de Asturias Mundo Deportivo, 15 maig de 1917
* 1 2 Homenaje a Pacan, Mundo Deportivo, 17 d'abril de 1919
* ↑ Homenaje aplazado, Mundo Deportivo, 9 octubre de 1919
* ↑ El Europa... Mundo Deportivo, 3 setembre de 1923
* ↑ De Castellón Mundo Deportivo, 7 novembre de 1923

## Enllaços externs

* Biografia
# Francesc Artigau i Seguí

Francesc Artigau (Barcelona, 1940) és un artista català.

## Biografia

El 1965 va realitzar les seves primeres exposicions a les Galeries Belarte de Barcelona, per passar-se posteriorment al realisme amb tocs socials.

## Obra

La seva obra es capbussa en temàtiques de caràcter popular que, sota una pinzellada vigorosa i d'intens cromatisme, atorguen al conjunt una atmosfera de precària harmonia; tensió provocada per la línia que limita les taques de color i emfatitza el tarannà irònic i punyent del pintor.

## Referències

* ↑ «Francesc Artigau i Seguí». Gran Enciclopèdia Catalana. Barcelona: Grup Enciclopèdia Catalana.
* ↑ Agenda Cultural - Exposició "Francesc Artigau". Pintura
# Ftia (antiga Grècia)

Ftia (en grec antic Φθία o Φθίη) era una antiga ciutat o potser un districte de l'antiga Tessàlia mencionada amb freqüència per Homer a la Ilíada. Diu que era el país o la ciutat dels mirmídons, el contingent de soldats que va dirigir Aquil·les a la Guerra de Troia.
El país i la ciutat van ser fundats per Èac, l'avi d'Aquil·les. Va ser la llar del seu pare, Peleu, de la seva mare, la nereida Tetis, i del seu fill Neoptòlem, que va regnar al país després de la guerra de Troia.
També es fa referència a Ftia al Critó, el diàleg de Plató, on explica que Sòcrates és a la presó esperant la seva execució i relata un somni. Diu que va veure com se li acostava una noia bonica vestida de blanc, que el va cridar i li va dir que arribaria a la "fèrtil Ftia" al cap de tres dies. La frase és a la Ilíada, quan Aquil·les, molest perquè Agamèmnon li pren Briseida, diu que marxa de Troia i arribarà, si fa bon temps, "a la fèrtil Ftia en tres dies", a casa seva. Sòcrates va interpretar el somni com un avís de què moriria al tercer dia.
Ftia és el lloc on transcorre l'obra Andròmaca d'Eurípides, ambientada després de la guerra de Troia, quan Neoptòlem s'emporta al seu país a Andròmaca, la vídua d'Hèctor, l'heroi troià com a esclava.

## Referències

* ↑ Homer. Ilíada, II, 683
* ↑ Plató. Critó, 43d-44b
* ↑ Homer. Ilíada, IX, 363
* ↑ Eurípodes. Tragèdies vol.3: Hipòlit; Andròmaca. Barcelona: Fundació Bernat Metge, 2015, p. 2a obra. ISBN 9788498592542.

## Vegeu també

* Ftiotis
# Front Patriòtic pel Canvi

El Front Patriòtic pel Canvi (Francès: Front Patriotique pour le Changement) és un partit polític de Burkina Faso (antic Alt Volta). A les últimes eleccions legislatives, 5 de maig del 2002, el partit va guanyar el 0,5% del vot popular i 1 dels 111 escons. Forma part de la coalició Grup del 14 de Febrer
# Fosfogartrel·lita

La fosfogartrel·lita és un mineral de la classe dels fosfats que pertany al grup de la tsumcorita.

## Característiques

La fosfogartrel·lita és un fosfat de fórmula química PbCuFe$^{3+}$(PO₄)₂(OH,H₂O)₂. Va ser aprovada com a espècie vàlida per l'Associació Mineralògica Internacional l'any 1996. Cristal·litza en el sistema triclínic. La seva duresa a l'escala de Mohs és 4,5.
Segons la classificació de Nickel-Strunz, la fosfogartrel·lita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, talmessita, hillita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, niquelschneebergita, gartrellita, helmutwinklerita, zincgartrel·lita, rappoldita, lukrahnita, pottsita i niqueltalmessita.

## Formació i jaciments

Va ser descoberta a Alemanya, concretament al punt 15.1 de Hohenstein, a la localitat de Lautertal, al districte de Bergstraße (Hessen). També ha estat descrita en alguns altres llocs propers, tots ells dins el mateix districte de Bergstraße, sent aquest l'únic indret de tot el planeta on ha estat descrita aquesta espècie mineral.

## Referències

* ↑ «Phosphogartrellite» (en anglès). Mindat. [Consulta: 27 agost 2021].
# Francisco José Martínez

Francisco José Martínez és el nom dels següents personatges:
* Francisco José Martínez Pérez (Churriana de la Vega, 1983), ciclista espanyol.
* Francisco José Martínez Roca conegut com a Paco Roca (València, 1969), dibuixant de còmics valencià.
# Francisco José Hernando Santiago

Francisco José Hernando Santiago (Madrid, 4 de juny de 1936 - Madrid, 29 de novembre de 2013) fou un jurista espanyol, magistrat del Tribunal Constitucional des de 2011, que ocupà la presidència del Tribunal Suprem i del Consell General del Poder Judicial entre els anys 2001 i 2008.
# Front Popular d'Alliberament Unificat Oromo

El Front Popular d'Alliberament Unificat Oromo/United Oromo People's Liberation Front UOPLF, és un partit polític d'Etiòpia d'àmbit i ètnic oromo.
El 1989 el cap històric dels somalis de Bale, l'autoanomenat general Wako Gutu, que havia dirigit la guerrilla de Bale (1963-1972) i el Front d'Alliberament Somali Abo (1973-1989), va formar una facció que va agafar el nom de Front de Líders Populars Units Oromo/United Oromo People's Leadership Front UOPLF, o simplement Líders Populars Units Oromo/United Oromo People's Leadership UOPL. Wako Gutu i el UOPL es va aliar al Front Popular d'Alliberament del Tigre i el 1991 va constituir un grup polític nou anomenat Front Popular d'Alliberament Oromo sota la seva direcció i la de Abajebel Tahiro i Haji Mohammed Quta. El març de 1994 es va rebatejar com Front Popular d'Alliberament Unificat Oromo/United Oromo People's Liberation Front (probablement perquè es va unir a algun altre grup) si bé una facció va conservar el nom original (vegeu Front Popular d'Alliberament Oromo).
Wako Gutu va dirigir l'organització (UOPLF) fins a la seva mort el 2002. El general Muhammad Fara Hassan, àlies Aydid, de Somàlia (mort el 1996) va rebre un enviament de 7 avions d'armes d'Eritrea i en va cedir una part al Front d'Alliberament Oromo i al UOPL de Wako Gutu. El 31 d'agost de 1997 es va fundar a Mogadiscio un efímer Oromo-Somali-Afar Liberation Alliance (OSALA) que reclamava un estat islàmic a Etiòpia i Eritrea i acusava a Tigre i Eritrea d'imposar l'hegemonia judeocristiana. Estava integrat pel Front Popular d'Alliberament Unificat Oromo, el Front d'Alliberament Oromo Abo, el Front Popular d'Alliberament Somali, la Unió islàmica de Somàlia Occidental, l'Exèrcit Popular d'Alliberament Àfar i l'Organització Popular d'Alliberament Oromo. En canvi el Front d'Alliberament Oromo, que des de 1993 combatia altre cop amb les armes, no va donar suport a la idea d'un estat islàmic a Etiòpia.
El setembre del 2000 Wako Gutu fou un dels instigadors de la fundació del ULFO (Forces Unides d'Alliberament Oromo), però havent mort el 2002, la unitat es va esvair i ja no funcionava el 2003. El UOPLF va participar després, el 2020, al segon ULFO (Forces Unides d'Alliberament Oromo).

## Notes

* ↑ UNHCR
* ↑ «fundació de l'ULFO». Arxivat de l'original el 2012-02-04. [Consulta: 8 juny 2012].

## Referències

* Oromos Arxivat 2012-06-22 a Wayback Machine.
# Front Popular Revolucionari de Manipur

El Front Popular Revolucionari de Manipur (FPRM) és l'ala política d'un moviment que fou creat per N. Bisheswar Singh amb el nom d'Exèrcit Popular Revolucionari de Manipur, el 25 de setembre de 1978.
Es declara revolucionari i interètnic i pretén unir meiteis, naga i kuki en un Manipur lliure.
D'antuvi s'aliaren amb el National Socialist Council of Nagalim aleshores encara nomenat Consell Nacional Socialista de Nagaland. Les seves accions s'iniciaren a la vall d'Imphal el 1978-79 amb forts atacs a les forces de seguretat (39 atacs). La mort d'alguns líders en combat (com el president Thoudam Kunjabehari el 1982) i la detenció d'altres (com Bishewar, detingut el 1981) li va fer perdre activitat militar en els vuitanta.
El 1989 es va formar l'ala política, el Revolutionary People's Front (RPF) que constituí un govern a l'exili de Bangladesh, dirigit per Irengbam Chaoren i començà una reestructuració del seu exèrcit.
# Allen Shields

Allen Shields (Nova York, 7 de maig de 1927 - Ann Arbor, 16 de setembre de 1989) va ser un matemàtic estatunidenc.

## Vida i obra

Shields va ser fill d'un matrimoni de periodistes comunistes. Va estudiar al City College de Nova York, tot i que va interrompre els estudis per fer el servei militar a Alemanya, poc després d'acabada la Segona Guerra Mundial. En graduar-se, el 1949, va començar estudis de post-grau al Massachusetts Institute of Technology, en el qual ve rebre el doctorat el 1952 amb una tesi sobre les propietats additives dels nombres reals, dirigida per Witold Hurewicz.
A continuació va ser professor de la universitat Tulane fins al 1956 quan va ser nomenat professor de la universitat de Michigan a Ann Arbor. El 1988 li va ser diagnosticat un càncer del qual va morir l'any següent.
Shields va publicar una vuitantena de treballs científics obre diversos temes com teoria de la mesura, anàlisi complexa, anàlisi funcional o teoria d'operadors. També va dirigir una trentena de tesis doctorals, entre les quals té el dubtós honor d'haver dirigit la de Theodore Kaczynski, el famós terrorista conegut com Unabomber.

## Referències

* ↑ Shapiro, 1990, p. 8.
* ↑ Hersh i John-Steiner, 2011, p. 375.

## Bibliografia

* Hersh, Reuben; John-Steiner, Vera. Loving and Hating Mathematics (en anglès). Princeton University Press, 2011. ISBN 978-0-691-14247-0.
* Shapiro, Harold S. «Allen Lowell Shields - Some Reminiscences» (en anglès). The Mathematical Intelligencer, Vol. 12, Num. 1, 1990, pàg. 8-10. DOI: 10.1007/BF03023994. ISSN: 0343-6993.
* Diversos autors «Número especial dedicat a Allen Shields» (en anglès). The Mathematical Intelligencer, Vol. 12, Num. 1, 1990. ISSN: 0343-6993.

## Enllaços externs

* O'Connor, John J.; Robertson, Edmund F. «Allen Shields» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Duren, Peter L. «Allen Shields» (en anglès). Universitat de Michigan, 2017. [Consulta: 13 setembre 2023].
# Dipturus campbelli

Dipturus campbelli és una espècie de peix de la família dels raids i de l'ordre dels raïformes.

## Morfologia

* Els mascles poden assolir 66 cm de longitud total.

## Reproducció

És ovípar i els ous tenen com unes banyes a la closca.

## Hàbitat

És un peix marí, de clima subtropical (20°S-30°S) i demersal que viu entre 137–403 m de fondària.

## Distribució geogràfica

Es troba a l'oceà Índic occidental: Moçambic i Durban (Sud-àfrica).

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Compagno, L.J.V., D.A. Ebert i M.J. Smale, 1989. Guide to the sharks and rays of southern Africa. New Holland (Publ.) Ltd., Londres. 158 p.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Fischer, W., I. Sousa, C. Silva, A. de Freitas, J.M. Poutiers, W. Schneider, T.C. Borges, J.P. Feral i A. Massinga, 1990. Fichas FAO de identificaçao de espécies para actividades de pesca. Guia de campo das espécies comerciais marinhas e de águas salobras de Moçambique. Publicaçao preparada em collaboraçao com o Instituto de Investigaçao Pesquiera de Moçambique, com financiamento do Projecto PNUD/FAO MOZ/86/030 e de NORAD. Roma, FAO. 1990. 424 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* uBio (anglès)
# Gymnocrotaphus curvidens

Gymnocrotaphus curvidens és un peix teleosti de la família dels espàrids i de l'ordre dels perciformes.
Gymnocrotaphus curvidens és l'única espècie del gènere Gymnocrotaphus. Pot arribar als 50 cm de llargària total. Es troba a les costes del sud-est de l'Atlàntic: és una espècie de peix endèmica de Sud-àfrica.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* ↑ ITIS
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Ftia de Tessàlia

Ftia (en llatí Phthia, en grec antic Φθία) fou la filla de Menó de Farsàlia, hiparc de Tessàlia, i esposa d'Aecides de l'Epir, rei de l'Epir, amb el que va ser la mare de Pirros i de dues filles; Didàmia de l'Epir (esposa de Demetri Poliorcetes) i Troies.
La seva imatge apareix en algunes monedes de Pirros.

## Referències

* ↑ Phthia a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 361-362
# Turó dels Forns de Calç

El Turó dels Forns de Calç és una muntanya de 472 metres del municipi de la Torre de Claramunt, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Transvemij-Van Schilt

L'equip Transvemij-Van Schilt, conegut anteriorment com a Elro Snacks o Nikon-Van Schilt, va ser un equip ciclista neerlandès que va competir professionalment entre el 1980 i el 1987. Va ser l'antecedent de l'equip TVM.

## Principals victòries

* Circuit del País de Waes: Frank Verleyen (1986)
* Copa Sels: Frank Verleyen (1986)

### A les grans voltes

* Tour de França:
** 0 participacions
* Giro d'Itàlia
** 1 participacions (1987)
** 0 victòries d'etapa:
** 0 classificació final:
** 0 classificació secundària:
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Una veterinària a la Borgonya

Una veterinària a la Borgonya (títol original en francès, Les Vétos) és una pel·lícula de comèdia dramàtica francesa de 2019 dirigida per Julie Manoukian. S'ha doblat i subtitulat al català.
El rodatge va tenir lloc principalment a Lormes i Mhère, al departament del Nièvre.

## Repartiment

* Clovis Cornillac: Nico
* Noémie Schmidt: Alexandra «Alex»
* Carole Franck: Lila
* Matthieu Sampeur: Marco
* Juliane Lepoureau: Zelda
* Lilou Fogli: Nath
* Antoine Chappey: Philippe
* Christian Sinniger: Morille
* Michel Jonasz: Michel
* Victor Arveiller: Sam

## Referències

* ↑ Vavasseur, Pierre. ««Les Vétos» : pas bête et pas triste !» (en francès). Le Parisien, 31-12-2019. [Consulta: 2 octubre 2024].
* ↑ «Una veterinaria a la Borgonya». Goita què fan, ara!. [Consulta: 2 octubre 2024].
* ↑ Jean Sarcinella. «L'actrice Noémie Schmidt, vétérinaire dans le film les Vétos, a aidé la vache à mettre bas». Le Journal du Centre, 06-11-2018. [Consulta: 20 février 2020].
* ↑ «Le bistrot de Mhère accueille le tournage du film les Vétos, avec Clovis Cornillac». Le Journal du Centre, 09-10-2018. [Consulta: 20 février 2020].
* ↑ «Tout le casting du film Les Vétos» (en francès). AlloCine. [Consulta: 2 octubre 2024].
# Tutuca

Usliver João Baptista Linhares, conegut pel seu nom artístic Tutuca (Rio de Janeiro, 1932 - Rio de Janeiro, 3 de desembre de 2015), va ser un humorista i actor brasiler.
Va començar la seva carrera en la dècada de 1950. Va treballar en la ràdio, la televisió i el cinema, va ser graciós per naturalesa i no va haver de treballar intensament per iniciar bons riures de l'audiència. Va arribar a treballar també en algunes pel·lícules, entre elles una pel·lícula clàssica, El hombre del Sputnik (O Homem do Sputnik), Incluso bueno es el Carnaval (Bom Mesmo É Carnaval), Onanias, La Norma (Os Normais), El poderoso He-Man i War Rock. També és creador del personatge Magnólio Ponto Fraco. Va treballar al programa televisiu Noches Cariocas, Ciranda de Pedra, Apertura, Reapertura, A Praça é Nossa, Balança Mas Não Cai, Zorra Total, Sob Nova Direção i Coral dos Garçons. En la ràdio, va participar dels programes Balança Mas Não Cai i A Turma da Maré Mansa. Va presentar la comèdia El esposo de la Virgen, i va realitzar un tour que va passar per diverses regions del Brasil, i la seva actuació va ser molt elogiada.
Memorable per la seva expressió "xiiiiiii..." o "Ah, se ela me desse bola...".
En 1990 va contreure matrimoni amb Denise José da Silva. Van ser pares de dos fills i van estar junts 25 anys. Va morir el 3 de desembre de 2015, a 83 anys, d'una aturada cardiorrespiratòria.

## Filmografia

* 1959, El hombre del Sputnik (O Homem do Sputnik)
* 1962, Incluso bueno es el Carnaval (Bom Mesmo É Carnaval)
* 1974, Onanias
* 2003, La Norma (Os Normais)
* 2008, War Rock
* El poderoso He-Man

## Ràdio

* Balança Mas Não Cai
* A Turma da Maré Mansa

## Televisió

* Ciranda de Pedra jurat, convidat especial.
* Apertura
* Reapertura
* A Praça é Nossa
* Balança Mas Não Cai
* Zorra Total
* Sob Nova Direção
* Coral dos Garçons

## Referències

* 1 2 blastingnews. «Tutuca morre aos 83 anus no Rio de Janeiro» (en portuguès), 04-12-2015. Arxivat de l'original el 2015-12-08. [Consulta: 3 desembre 2015].
* ↑ globus. «Comediant Tutuca morre no Rio aos 83 anus» (en portuguès), 03-12-2015. [Consulta: 3 desembre 2015].
* ↑ tvefamosos. «Morre aos 83 anus humorista Tutuca, de "A Praça é Nossa" i "Guineu Total"» (en portuguès), 03-12-2015. [Consulta: 3 desembre 2015].
* ↑ globus. «Morre aos 83 anus o comediant Tutuca: 'Ela era só alegria', diz emmanilla» (en portuguès), 03-12-2015. [Consulta: 3 desembre 2015].
* ↑ uol. «Mortes de 2015» (en portuguès), 03-12-2015. [Consulta: 3 desembre 2015].